Parchetul General preia ancheta în cazul incendiului de la Piatra Neamț. Procurorii care au instrumentat "Colectiv" și "Maternitatea Giulești" conduc cercetările.
10 oameni au murit în urma incendiului. Alte șapte persoane, între care și un medic, sunt în stare critică. O celulă de criză a fost convocată la sediul MAI. Ministrul Sănătății spune că este posibil ca focul să fi pornit de la un scurt circuit.
Secția de urmărire penală și criminalistică din cadrul Parchetului de pe lângă Înalta Curte de Casație și Justiție va prelua ancheta în cazul incendiului de la Secţia de Anestezie Terapie Intensivă a Spitalului Judeţean Piatra Neamț.Potrivit unor surse, ancheta va fi coordonată de procurorul Marius Iacob, cel care a condus cercetările și în cazul incendiului de la Maternitatea Giulești.De asemenea, și procurorul care s-a ocupat de cazul "Colectiv", Eduard Mihai Ilie, se va ocupa de anchetă.Cauza privind incendiul cu 10 morți de la ATI Piatra Neamț a fost înregistrată inițial pe rolul Parchetului de pe lângă Tribunalul Neamț, care s-a sesizat din oficiu.În acest caz a fost dispusă începerea urmăririi penale in rem sub aspectul săvârșirii infracțiunii de ucidere din culpă.Ulterior, Parchetul General a anunțat că a preluat ancheta.Bilanțul incendiului de la secția de Terapie intensivă din cadrul Spitalului Județean Piatra Neamț se ridică la 10 morți și 7 răniți, între care medicul de gardă care a încercat să își salveze pacienții.